62004CO0161_LT
Šalys
Sprendimo motyvai
Rezoliucinė dalis
Šalys
- 758 432 -
Byloje C - 161/04
dėl 2004 m. kovo 30 d. pagal EB 230 straipsnį pareikšto ieškinio dėl panaikinimo
Austrijos Respublika, atstovaujama H. Dossi ir E. Riedl, nurodžiusi adresą dokumentams įteikti Liuksemburge,
ieškovė,
prieš
Europos Parlamentą, atstovaujamą M. Gómez-Leal ir U. Rösslein, nurodžiusį adresą dokumentams įteikti Liuksemburge,
ir
Europos Sąjungos Tarybą, atstovaujamą A. Lopes Sabino ir J.‑P. Hix,
atsakovus,
palaikomus
Europos Bendrijų Komisijos, atstovaujamos W. Wils ir G. Braun, nurodžiusios adresą dokumentams įteikti Liuksemburge,
įstojusios į bylą šalies,
TEISINGUMO TEISMO PIRMOSIOS KOLEGIJOS PIRMININKAS,
susipažinęs su generalinio advokato L. A. Geelhoed nuomone,
priima šią
Nutartį
Sprendimo motyvai
1. 2006 m. liepos 3 d. Teisingumo Teismo kanceliarijai pateiktu laišku Austrijos Respublika, remdamasi Procedūros reglamento 78 straipsniu, Teisingumo Teismą informavo apie tai, kad ji atsisako savo ieškinio.
2. 2006 m. liepos 14 d. Teisingumo Teismo kanceliarijai pateiktu laišku Parlamentas paprašė, kad, remiantis Procedūros reglamento 69 straipsnio 5 dalimi, iš Austrijos Respublikos būtų priteistos bylinėjimosi išlaidos.
3. Taryba per nustatytą terminą pastabų dėl ieškinio atsisakymo nepateikė.
4. Pagal Procedūros reglamento 69 straipsnio 5 dalies pirmąją pastraipą šaliai, kuri atsisako ieškinio, nurodoma padengti išlaidas, jei kita šalis to reikalavo savo pastabose dėl ieškinio atsisakymo.
5. Todėl iš Austrijos Respublikos turi būti priteistos Parlamento patirtos bylinėjimosi išlaidos.
6. Taryba pati padengs savo bylinėjimosi išlaidas, nes ji neprašė, kad jas padengtų Austrijos Respublika.
7. Pagal Procedūros reglamento 69 straipsnio 4 dalies pirmąją pastraipą į bylą įstojusios valstybės narės ir institucijos pačios padengia savo išlaidas.
8. Todėl turi būti nuspręsta, kad Komisija pati padengs savo išlaidas.
Rezoliucinė dalis
Remdamasis šiais motyvais, Teisingumo Teismo pirmosios kolegijos pirmininkas nutaria:
1. Išbraukti bylą C‑161/04 iš Teisingumo Teismo registro.
2. Priteisti iš Austrijos Respublikos Europos Parlamento patirtas bylinėjimosi išlaidas.
3. Europos Sąjungos Taryba ir Europos Bendrijų Komisija padengia savo bylinėjimosi išlaidas.
Priimta 2006 m. rugsėjo 6 d. Liuksemburge.